The Beach Boys

eta|dekstra|The Beach Boys (1964)

The Beach Boys (angle por La Plaĝaj Knaboj) estis usona muzika grupo de rokenrolo kaj psikedela rokmuziko, kreita en 1961 en Hawthorne, Kalifornio, Usono, kaj estis tre sukcesa. Konsiderita unu el la plej influaj kaj prosperaj de la historio kaj la sola kiu estis en konkurenco kun The Beatles.

La grupo en la originala kaj plej bone konata formo konsistis el la fratoj Brian, Dennis kaj Carl Wilson, ilia kuzo Mike Love, kaj amiko Al Jardine. Komence administrata de Murry Wilson, patro de la tri fratoj, la grupo subskribis kontrakton kun la diskoproduktejo Capitol Records en 1962. La frua muziko de la grupo gajnis popularecon tra tuta Usono pro karakterizaj, plurvoĉe kantitaj harmonioj kaj pro kantotekstoj kiuj reflektis la junularan kulturon de Suda Kalifornio el ondorajdado, aŭtoj kaj amindumado. Meze de la 1960-aj jaroj, la kreskanta krea ambicio kaj kompona kapablo de Brian Wilson regis la muzikan direkton de la grupo. La unuavice de Brian Wilson komponitaj muzikalbumo Pet Sounds kaj unuopaĵo Good Vibrations (ambaŭ eldonitaj en 1966) prezentis kompleksan, komplikan kaj mult-tavolan sonon kiu iĝis tipaĵo de la grupo.

En 1988 la grupo eniris la Rock and Roll Hall of Fame, kaj en 2001 gajnis premion Grammy por Lifetime Achievement.

En 2004 la revuo Rolling Stone lokis la bandon en la 12-a loko en la listo de la 100 plej grandaj artistoj de ĉiuj tempoj. Laŭ la muzika revuo Billboard, la bando vendis pli da unuopaĵoj kaj albumoj ol ajna alia usona bando en la historio.

En 2012 la grupo reunuiĝis por mallonga tempo por turneo por marki la 50-an datrevenon de la grupo.

 Diskografio 
 Surfin' Safari (1962)
 Surfin' USA (1963)
 Surfer Girl (1963)
 Little Deuce Coupe (1963)
 Shut Down Volume 2 (1964)
 All Summer Long (1964)
 The Beach Boys' Christmas Album (1964)
 Today!‎ (1965)
 Summer Days (and Summer Nights!!)‎ (1965)
 Beach Boys' Party!‎ (1965)
 ‏1966 Pet Sounds
 Smiley Smile (1967)
 Wild Honey (1967)
 1968 Friends
 Stack-O-Tracks (1968)
 20/20 (1969)
 Sunflower (1970)
 Surf's Up (1971)
 Carl and the Passions - "So Tough"‎ (1972)
 Holland (1973)
 15 Big Ones (1976)
 Love You (1977)
 M.I.U. Album (1978)
 L.A. (Light Album)‎ (1979)
 Keepin' the Summer Alive (1980)
 The Beach Boys (1985)
 Still Cruisin'‎ (1989)
 Summer in Paradise (1992)
 Stars and Stripes Vol. 1 (1996)

Kategorio:Popmuziko
Kategorio:Usona muziko
Kategorio:Muzikaj grupoj fonditaj en 1961